Mai multe drone kamikaze ar fi atacat duminică o unitate militară din regiunea Transnistria și un elicopter ar fi fost distrus, conform presei din această această autoproclamată republică, relatează NewsMaker.md.
Conform canalului de Telegram al "Pervîi Pridnivstrovskii", nu au fost înregistrate victime, dar ar fi fost distrus un elicopter Mi-8MT.
Autoritățile nerecunoscute de la Tiraspol ar fideschis un dosar penal pe acest caz.
Chișinăul a declarat cî nu are nicio legătură cu incidentul din regiunea separatistă.
Reacția Chișinăului: "E o tentativă de a provoca frică şi panică"
Chişinăul neagă informaţia că asupra Tiraspolului ar fi fost lansat duminică un atac cu drone din Ucraina, relatează deschide.md, citând reprezentanţi ai Biroului pentru Reintegrare care susţin că aceasta nu este decât o provocare.
"Biroul de Reintegrare a luat legătura cu celelalte autorităţi ale statului, iar în urma examinării imaginilor video şi din schimbul de informaţii, comunicăm că incidentul în cauză este o tentativă de a provoca frică şi panică în regiune. Tehnica militară din imagini nu funcţionează de câţiva ani. Autorităţile de la Chişinău, aflate în contact cu partea ucraineană, nu confirmă vreun atac asupra regiunii transnistrene", se menţionează într-un comunicat de presă al Biroului pentru Reintegrare.
Rusia, criticată pentru că a deschis secții de votare în Transnistria și alte zone de pe teritoriul Republicii Moldova
În Transnistria, Rusia a organizat ilegal secții de votare, pentru alegerile prezidențiale, în regiunea transnistreană a Republicii Moldova şi în regiunile Georgiei, Abhazia şi Osetia de Sud.
În Rusia se desfăşoară duminică a treia şi ultima zi a alegerilor prezidenţiale, la care au participat deja peste jumătate din cei 112 milioane de ruşi cu drept de vot.
După cum a informat Comisia Electorală Centrală (CEC), vineri şi sâmbătă şi-au exercitat dreptul de vot peste 50% dintre alegători, în timp ce 2,6 milioane au făcut-o anticipat, mulţi dintre ei fiind soldaţi şi locuitori ai diverselor regiuni ucrainene anexate ilegal de Rusia.
****